Document ID: 31995R0933

Nõukogu määrus (EÜ) nr 933/95,
10. aprill 1995,
millega avatakse ühenduse tariifikvoodid teatavate Bulgaariast, Ungarist ja Rumeeniast pärit veinide puhul ja sätestatakse nende haldamine
EUROOPA LIIDU NÕUKOGU,
võttes arvesse Euroopa Ühenduse asutamislepingut, eelkõige selle artiklit 113,
võttes arvesse komisjoni ettepanekut
ning arvestades, et:
vastavalt otsustega 93/721/EÜ, 93/723/EÜ ja 93/725/EÜ [1] heakskiidetud Euroopa Ühenduse ning Bulgaaria Vabariigi, Ungari Vabariigi ja Rumeenia vahel kirjavahetuse teel sõlmitud kokkulepetele avab ühendus teatavate nimetatud riikidest pärit veinide suhtes tariifikvoodid, mille suhtes kehtib vähendatud tollimaksumäär; neid kvoote kohaldatakse kõnealuste veinide puhul, millele on lisatud vastastikku tunnustatud ametiasutuse poolt välja antud dokument, millega tõendatakse, et veinid on vastava kokkuleppega hõlmatud ning pärinevad asjaomastest riikidest;
need tariifikvoodid tuleks avada igal aastal ajavahemikuks 1. jaanuar - 31. detsember;
eelkõige on vaja tagada kõigi ühenduse importijate võrdne ja pidev võimalus nimetatud kvoote kasutada ning tagada kvootide jaoks ette nähtud maksumäärade katkematu kohaldamine tingimustele vastavate toodete importimisel ja reimportimisel kõikidesse liikmesriikidesse kuni nimetatud kvootide ärakasutamiseni;
ühendus peaks tegema otsuse tariifikvootide avamise kohta, järgides oma rahvusvahelisi kohustustusi; miski ei takista liikmesriike kasutada kvoodimahtudest vajalikke koguseid vastavalt tegelikule impordile, et tagada nimetatud kvootide ühise haldamise tõhusus; selline haldusmeetod nõuab siiski liikmesriikide ja komisjoni tihedat koostööd ning komisjonil peab eelkõige olema võimalik jälgida kvootide kasutatud ulatust ja teavitada sellest liikmesriike;
asjaomaste riikide suhtes kohaldatavate tariifikvootide korraldamise ja kohandamise eeskirjad on sätestatud nõukogu 18. juuli 1994. aasta määruses (EÜ) nr 1798/94, millega avatakse ühenduse tariifikvoodid teatavate Bulgaariast, Tšehhi Vabariigist, Ungarist, Poolast, Rumeeniast ja Slovakkiast pärit põllumajandustoodete jaoks ja sätestatakse nende haldamine ning kehtestatakse üksikasjalikud sätted nende kvootide kohandamiseks (1994-1997), [2]
ON VASTU VÕTNUD KÄESOLEVA MÄÄRUSE:
Artikkel 1
1. Ilma et see piiraks lõike 2 kohaldamist, peatatakse järgmiste Bulgaariast, Ungarist ja Rumeeniast pärit toodete imporditollimaksude kohaldamine 1. jaanuarist 1995 kuni 31. detsembrini 1997 Bulgaaria ja Rumeenia puhul ning 1. jaanuarist 1995 kuni 31. detsembrini 1998 Ungari puhul iga toote juures märgitud tasemel ja tariifikvootide piires:
a) Bulgaariast pärit veinid:
Järjekorranumber | CN-kood | Kirjeldus | Kvoot (hl) | Kvoodi tollimaksumäär (% põhimäärast) |
09.7001 | ex220410 | Kvaliteetvahuvein, kuni 2 l pakendites | 1200 (1.1.- 31.12.1995) | 40 |
| | | 1300 (1.1.- 31.12.1996) | 40 |
| | | 1400 (1.1.- 31.12.1997) | 40 |
09.7003 | ex220421 | Kvaliteetvein, k.a päritolunimetusega veinid | 280400 (1.1.- 31.12.1995) | 40 |
| | | 313600 (1.1.- 31.12.1996) | 40 |
| | | 346800 (1.1.- 31.12.1997) | 40 |
09.7005 | ex220429 | Kvaliteetvein, k.a päritolunimetusega veinid, ja sordi "Gamza" viinamarjadest saadud vein, mida tähistatakse ja esitatakse selle nimega või sünonüümiga "Kadarka" | 118000 (1.1.- 31.12.1995) | 40 |
| | | 118000 (1.1.- 31.12.1996) | 40 |
| | | 118000 (1.1.- 31.12.1997) | 40 |
b) Ungarist pärit veinid:
Järjekorranumber | CN-kood | Kirjeldus | Kvoot (hl) | Kvoodi tollimaksumäär (% põhimäärast) |
09.7007 | ex220429 | Värsketest viinamarjadest valmistatud vein | 70000 (1.1.- 31.12.1995) | 40 |
| | | 70000 (1.1.- 31.12.1996) | 40 |
| | | 70000 (1.1.- 31.12.1997) | 40 |
| | | 70000 (1.1.- 31.12.1998) | 40 |
09.7009 | ex220410 | Kvaliteetvahuvein, kuni 2 l pakendites | 2900 (1.1.- 31.12.1995) | 40 |
| | | 3100 (1.1.- 31.12.1996) | 40 |
| | | 3300 (1.1.- 31.12.1997) | 40 |
| | | 3500 (1.1.- 31.12.1998) | 40 |
09.7011 | ex220421 | Kvaliteetvein, k.a kõrgema kvaliteediga vein ja geograafilist tähist "Tokaj" kandvad kvaliteetveinid ja nime "Tajbor" kandvad veinid | 145000 (1.1.- 31.12.1995) | 40 |
| | | 160000 (1.1.- 31.12.1996) | 40 |
| | | 175000 (1.1.- 31.12.1997) | 40 |
| | | 190000 (1.1.- 31.12.1998) | 40 |
c) Rumeeniast pärit veinid:
Järjekorranumber | CN-kood | Kirjeldus | Kvoot (hl) | Kvoodi tollimaksumäär (% põhimäärast) |
09.7013 | ex220410 | Värsketest viinamarjadest valmistatud vein, k.a vahuvein ja liköörvein | 130000 (1.1.- 31.12.1995) | 40 |
| ex220421 | | 140000 (1.1.- 31.12.1996) | 40 |
| ex220429 | | 150000 (1.1.- 31.12.1997) | 40 |
2. Lõikes 1 osutatud tariifikvootide alla kuuluvad veinid, millele on lisatud vastavalt komisjoni määruse (EMÜ) nr 3590/85 [9] sätetele täidetud dokument VI 1 või väljavõte VI 2. Dokumendi VI 1 lahtris 15 peab olema üks järgmistest asjaomase Bulgaaria või Ungari asutuse tõestatud kinnitustest:
a) kvoot nr 09.7001:
"Tõestatakse, et käesolevas dokumendis osutatud vein on kvaliteetvahuvein vastavalt Bulgaaria õigusaktidele viinamarjakasvatuse kohta.";
b) kvoot nr 09.7003:
"Tõestatakse, et käesolevas dokumendis osutatud vein on päritolunimetusega kvaliteetvein vastavalt Bulgaaria õigusaktidele viinamarjakasvatuse kohta.";
b) kvoot nr 09.7005:
"Tõestatakse, et käesolevas dokumendis osutatud vein on päritolunimetusega kvaliteetvein vastavalt Bulgaaria õigusaktidele viinamarjakasvatuse kohta või sordi "Gamza" viinamarjadest saadud vein, mida tähistatakse ja esitatakse selle nimega või sünonüümiga "Kadarka".;"
d) kvoot nr 09.7009:
"Tõestatakse, et käesolevas dokumendis osutatud vein on kvaliteetvahuvein vastavalt Ungari seadusele nr 36/1970 viinamarjakasvatuse kohta ja rakendusmäärusele nr 40/1977 (MEM), muudetud määrustega nr 7/1990 (FM) ja nr 23/1992 (FM).";
e) kvoot nr 09.7011:
"Tõestatakse, et käesolevas dokumendis osutatud vein on kvaliteetvein, sealhulgas kõrgema kvaliteediga vein ning geograafilist tähist "Tokaj" kandev kvaliteetvein ja nime "Tajbor" kandev vein, vastavalt Ungari seadusele nr 36/1970 viinamarjakasvatuse kohta ja rakendusmäärusele nr 40/1977 (MEM), muudetud määrustega nr 7/1990 (FM) ja nr 23/1992 (FM)."
Kõnealuste veinide suhtes kohaldatakse jätkuvalt vaba võrdlushinda ühenduse piiril. Tariifikvoodi kohaldamiseks veinide suhtes, tuleb järgida määruse (EMÜ) nr 822/87 [10] artiklit 54.
Artikkel 2
Kohaldatakse määruse (EÜ) nr 1798/94 artikleid 2-7.
Artikkel 3
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Määrust kohaldatakse alates 1. jaanuarist 1995.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 10. aprill 1995

Labels: 3
18
17